CELEX: 62012CN0155
Language: et
Date: 2012-03-30 00:00:00
Title: Kohtuasi C-155/12: Eelotsusetaotlus, mille on esitanud Naczelny Sąd Administracyjny (Poola) 30. märtsil 2012 — Minister Finansów versus RR Donnelley Global Turnkey Solutions Poland Sp. z o.o.

23.6.2012   
            
            
               ET
            
            
               Euroopa Liidu Teataja
            
            
               C 184/3
            
         Eelotsusetaotlus, mille on esitanud Naczelny Sąd Administracyjny (Poola) 30. märtsil 2012 — Minister Finansów versus RR Donnelley Global Turnkey Solutions Poland Sp. z o.o.
   (Kohtuasi C-155/12)
   2012/C 184/05
   Kohtumenetluse keel: poola
   
      Eelotsusetaotluse esitanud kohus
   
   Naczelny Sąd Administracyjny
   
      Põhikohtuasja pooled
   
   
      Kassatsioonkaebuse esitaja: Minister Finansów
   
      Vastustaja kassatsioonimenetluses: RR Donnelley Global Turnkey Solutions Poland Sp. z o.o.
   
      Eelotsuse küsimused
   
   
               1.
            
            
               Kas nõukogu 28. novembri 2006. aasta direktiivi 2006/112/EÜ, mis käsitleb ühist käibemaksusüsteemi (1), artiklitest 44 ja 47 tulenevaid õigusnorme tuleb tõlgendada nii, et kaupade ladustamisega seotud kompleksteenuseid, mis hõlmavad selliseid tegevusi nagu kauba vastuvõtt laos ja paigutamine sobivatele riiulitele, kauba ladustamine, kauba väljastamine, selle maha- ja pealelaadimine ning teatava kliendi jaoks rühmapakendis saabunud kauba ümberpakendamine eraldi komplektidesse, tuleb pidada kinnisasjaga seotud teenusteks, mis vastavalt direktiivi 2006/112 artiklile 47 maksustatakse kohas, kus on kinnisasja asukoht?
            
         
               2.
            
            
               Või on tegemist teenustega, mis maksustatakse vastavalt direktiivi 2006/112 artiklile 44 kohas, kus asub teenuse saaja püsiv tegevuskoht või asukoht või sellise koha puudumisel tema alaline elu- või asukoht?
            
         
      (1)  ELT L 347, lk 1.